**Ministru kabineta noteikumu projekta „Reģionālās attīstības uzraudzības un novērtēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Reģionālās attīstības likuma 14.panta 4. un 5.punkts.  |
|  2. |  Pašreizējā situācija un problēmas | 2014.gada 15.aprīlī ir izsludināti 2014.gada 3.aprīlī Saeimā pieņemtie grozījumi Reģionālās attīstības likumā, paplašinot 14.panta 4.punktā Ministru kabinetam sniegto deleģējumu un paredzot, ka Ministru kabinets nosaka reģionālās attīstības uzraudzības un novērtēšanas kārtību.Iepriekš Reģionālās attīstības likuma 14.panta 4.punkts paredzēja, ka Ministru kabinets nosaka reģionālās attīstības uzraudzības un novērtēšanas sistēmas darbībā iesaistīto institūciju informācijas apmaiņas kārtību.Pašlaik spēkā ir Ministru kabineta 2006.gada 19.septembra noteikumi Nr.766 „Reģionālās attīstības uzraudzības un novērtēšanas sistēmas darbībā iesaistīto institūciju informācijas apmaiņas kārtība”. Noteikumi tika izstrādāti, balstoties uz Reģionālās attīstības pamatnostādņu (Ministru kabineta 2004.gada 2.aprīļa rīkojums Nr.198 „Par Reģionālās politikas pamatnostādnēm”) doto uzdevumu izveidot reģionālās politikas ieviešanas uzraudzības un novērtēšanas sistēmu, kuras pamatā ir reģionālās attīstības uzraudzības un novērtēšanas sistēma. Tajā tiktu uzkrāta un analizēta informācija par reģionu attīstību raksturojošiem sociālekonomiskajiem rādītājiem, kā arī informācija par ministriju pārziņā esošiem reģionālās attīstības atbalsta instrumentu (pasākumi, programmas utt.) finanšu resursu un darbības rezultātu rezultatīvajiem rādītājiem administratīvi teritoriālā iedalījumā. Sistēmas ieviešanai tika paredzēts izstrādāt reģionālās attīstības uzraudzības un novērtēšanas informācijas sistēmu. No sistēmas izstrādes bija atkarīga Ministru kabineta 2006.gada 19.septembra noteikumu Nr.766 „Reģionālās attīstības uzraudzības un novērtēšanas sistēmas darbībā iesaistīto institūciju informācijas apmaiņas kārtība” normu piemērošana. Reģionālās attīstības uzraudzības un novērtēšanas informācijas sistēmas pirmās kārtas realizācijai tika plānots izmantot Eiropas Reģionālās attīstības fonda līdzekļus, projekta kopējām izmaksām paredzot līdz 924 948,18 LVL (1 316 082,69 EUR) (skat. Ministru kabineta 2010.gada 15.marta rīkojumu Nr.147 „Par elektroniskās pārvaldes un informācijas sabiedrības attīstības prioritāro projektu sarakstu”). Ekonomiskās krīzes ietekmē projekta izmaksas tika pārskatītas un projekta realizācija atcelta. Taču tajā pašā laikā tika saskatīta iespēja projekta ideju īstenot līdz ar Teritorijas attīstības plānošanas informācijas sistēmas izstrādi. Rezultātā tika izstrādāts *Reģionālās attīstības indikatoru modulis (turpmāk – RAIM)* kā Valsts reģionālās attīstības aģentūras (turpmāk – VRAA) realizētā Eiropas Reģionālās attīstības fonda projekta „Pašvaldību teritorijas attīstības plānošanas, infrastruktūras un nekustamo īpašumu pārvaldības un uzraudzības informācijas sistēma”, kas plašāk pazīstama kā Teritorijas attīstības plānošanas informācijas sistēma, apakšprojekts.[[1]](#footnote-1) Attiecīgi ir nepieciešams izstrādāt esošajai situācijai atbilstošu normatīvo regulējumu (tajā skaitā ņemot vērā apstākli, ka finansējums bija būtiski mazāks, nekā sākotnēji tika paredzēts, plānojot reģionālās attīstības uzraudzības un novērtēšanas informācijas sistēmas izstrādi, līdz ar to tas ietekmē RAIM funkcionalitāti). Lai nodrošinātu iepriekš minēto, Vides aizsardzības un reģionālās attīstības ministrija (turpmāk – VARAM) ir izstrādājusi Ministru kabineta noteikumu projektu „Reģionālās attīstības uzraudzības un novērtēšanas kārtība” (turpmāk – noteikumu projekts).RAIM būs palīginstruments visas valsts, plānošanas reģionu un pašvaldību teritorijas attīstības tendenču izvērtēšanai, kā arī plānošanas reģionu un pašvaldību teritorijas attīstības plānošanas dokumentu sagatavošanai un uzraudzībai. **RAIM sevī ietvers divas informācijas kopas:** sociālekonomisko rādītāju kopu (tiks izmantota, lai analizētu atsevišķu valsts teritoriju sociālās un ekonomiskās attīstības tendences) un nozaru politiku īstenošanas instrumentu kopu (tiks veidota, lai izvērtētu, kādu iespaidu uz valsts teritoriju attīstību atstāj nozaru politiku īstenošanas instrumenti un cik koordinēti tie ir). Uzskatāmākai informācijas attēlošanai tiks veidots katras teritorijas (plānošanas reģiona un pašvaldības) portrets. Tā būs sava veida „vizītkarte”, kas parādīs konkrētās teritorijas attīstības tendences skaitļos, grafikos, diagrammās.2014.gada 15.aprīlī izsludinātie grozījumi Reģionālās attīstības likumā paplašina arī 14.panta 5.punktā Ministru kabinetam sniegto deleģējumu, nosakot teritorijas attīstības indeksa aprēķināšanas un tā vērtību publicēšanas kārtību. Iepriekš Reģionālās attīstības likuma 14.panta 5.punkts paredzēja, ka Ministru kabinets nosaka teritorijas attīstības indeksa aprēķināšanas kārtību un tā vērtības.Noteikumu projekts paredz, ka VRAA nodrošina teritorijas attīstības indeksa aprēķināšanu katru gadu par iepriekšējo gadu novadiem, republikas pilsētām un plānošanas reģioniem, kā arī aprēķināto vērtību publicēšanu līdz attiecīgā gada 1.jūnijam VRAA oficiālajā tīmekļa vietnē un RAIM.Pašlaik spēkā ir Ministru kabineta 2010.gada 25.maija noteikumi Nr. 482 „Noteikumi par teritorijas attīstības indeksa aprēķināšanas kārtību un tā vērtībām”, kas nosaka vietējo pašvaldību un plānošanas reģionu teritorijas attīstības indeksa aprēķināšanas kārtību un tā vērtības. Saskaņā ar šiem noteikumiem VRAA katru gadu aprēķina teritorijas attīstības indeksu par iepriekšējo gadu, un vides aizsardzības un reģionālās attīstības ministrs iesniedz noteiktā kārtībā Ministru kabinetā noteikumu projektu par grozījumiem attiecīgo noteikumu pielikumos, kas atspoguļo teritorijas attīstības indeksa vērtības. Līdz ar noteikumu projekta spēkā stāšanos spēku zaudēs Ministru kabineta 2010.gada 25.maija noteikumi Nr.482 „Noteikumi par teritorijas attīstības indeksa aprēķināšanas kārtību un tā vērtībām”. |
|  3. |  Saistītie politikas ietekmes novērtējumi un pētījumi |  Projekts šo jomu neskar. |
|  4. |  Tiesiskā regulējuma mērķis un būtība |  Saskaņā ar 2009.gada 3.februāra Ministru kabineta noteikumu Nr.108 „Normatīvo aktu projektu sagatavošanas noteikumi” 140.punktu grozījumu noteikumu projektu negatavo, ja tā normu apjoms pārsniedz pusi no spēkā esošo noteikumu normu apjoma, attiecīgi šajā gadījumā sagatavots jauns noteikumu projekts. Noteikumu projekts definē reģionālās attīstības uzraudzības un novērtēšanas jēdzienu, tostarp reģionālās attīstības uzraudzības un novērtēšanas procesā iesaistītās institūcijas. Noteikumu projekts paredz noteikt, kādus pasākumus īsteno iesaistītās institūcijas reģionālās attīstības uzraudzības un novērtēšanas procesā, tostarp kā notiek informācijas apmaiņa starp institūcijām. Vienlaikus noteikts, kā tiek izmantoti reģionālās attīstības uzraudzības un novērtēšanas rezultāti politikas plānošanā un ietekmes novērtēšanā. Noteikumu projekts ietver arī regulējumu, kas skar RAIM uzturēšanu (tajā iekļauto datu saturu, informācijas ieguves, apstrādes, glabāšanas un izplatīšanas kārtību) un pārzināšanu, nosaka valsts institūciju un pašvaldību iesaisti RAIM uzturēšanā un izmantošanā. Noteikumu projektā ir noteiktas galvenās lietotāju grupas, kurām tiek piešķirtas to funkciju izpildei atbilstošas lietotāja tiesības. Katrai lietotāju grupai noteikumu projekts nosaka to informācijas apjomu un sistēmas funkcionalitāti, kuras izmantošana tiek nodrošināta bez maksas un bez papildus informācijas pieprasījumu nosūtīšanas sistēmas uzturētājam. Lielākā daļa sistēmā iekļautās informācijas būs pieejama publiskiem lietotājiem. Profesionālu plānošanas, novērtēšanas un uzraudzības uzdevumu veikšanai autorizēto lietotāju grupām (VARAM, VRAA, plānošanas reģioni, pašvaldības) tiks nodrošināta papildus funkcionalitāte, kas dos iespēju veikt datu padziļinātu analīzi.RAIM ietvaros izstrādātas divas rokasgrāmatas, kas paredzētas autorizēto lietotāju grupām un publiskajiem jeb neautorizētajiem lietotājiem. Autorizēto lietotāju rokasgrāmatā aprakstītas RAIM iespējas un darbības, šo rokasgrāmatu varēs izmantot pašvaldību, plānošanas reģionu, u.c. autorizēto lietotāju grupas. Līdz ar to nav paredzēts specifiski apmācīt ar RAIM strādājošos autorizētos lietotājus. Savukārt publiskajiem RAIM lietotājiem būs iespēja izmantot rokasgrāmatu, kurā aprakstīts neautorizētajiem lietotājiem pieejamais RAIM saturs un lietotāja iespējas. Projekta ietvaros 2014.gadā plānots nodrošināt informatīvos pasākumus, piemēram, pašvaldību un plānošanas reģionu autorizētajiem lietotājiem.Noteikumu projektā paredzēts, ka sākot ar 2015.gada 20.martu VARAM ikgadēji sagatavo un aģentūra publicē RAIM analītisku ziņojumu par Eiropas Savienības fondu ieguldījumiem Latvijas administratīvajās teritorijās un uzraudzības rādītājiem plānošanas reģionos. Reizi gadā VARAM līdz 20.martam iesniedz vadošajā iestādē ziņojumu ar analīzi par ES fondu ieguldījumu attiecīgo horizontālo prioritāšu mērķu sasniegšanā un sasniegtajiem horizontālajiem rādītājiem iepriekšējā gadā, kas balstīta uz atbildīgo iestāžu ziņojumos iekļauto informāciju par horizontālo politiku īstenošanu ES fondu līdzfinansēto pasākumu un aktivitāšu ietvaros. Minētā ziņojuma sagatavošanas pienākums noteikts Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” trešajā punktā. No 2009.gada līdz 2014.gada (ieskaitot) 20.martam, VARAM ikgadēji izstrādā ziņojumu par horizontālo prioritāšu „Teritoriju līdzsvarota attīstība” un „Rīgas starptautiskā konkurētspēja”, līdz ar to noteikumu projektā paredzēts, ka šāda satura ziņojuma izstrāde tiks paredzēta arī pēc 2014.gada, tādējādi saglabājot ziņojuma izstrādes pēctecību.Noteikumu projektā paredzēts, ka ar 2014.gada 1.novembri RAIM iekļauj Teritorijas attīstības plānošanas informācijas sistēmā esošo informāciju par aizsargājamajām dabas teritorijām, platībām pa teritoriālā plānojuma funkcionālā zonējuma, teritoriju galvenajiem izmantošanas veidiem, teritorijas platību, ūdensobjektu aizņemto platību. Līdz minētajam termiņam tiks nodrošināta Teritorijas attīstības plānošanas informācijas sistēmas darbības uzsākšana. Noslēgtās starpresoru vienošanās par datu nodošanu RAIM izbeigsies saskaņā ar Valsts pārvaldes iekārtas likuma 60.panta 4.punktu, kas nosaka, ka starpresoru vienošanās izbeidzas, ja viena iestāde to nepilda vai nevar pildīt sakarā ar faktisko vai tiesisko apstākļu maiņu. Noteikumu projekta ietvaros nav nepieciešams ietvert starpresoru vienošanās kārtības izbeigšanos.Noteikumu projekts nosaka arī kārtību, kādā tiek veikta teritorijas attīstības indeksa aprēķināšana un vērtību publicēšana. |
|  5. |  Projekta izstrādē iesaistītās institūcijas |  VRAA. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projektā nav ietvertas normas, kas tieši skartu sabiedrības intereses. Tostarp projekta ietvaros apstiprināto RAIM uzbūvi šobrīd nevar ietekmēt, ņemot vērā, ka projektā nav paredzēts papildus finansējums. |
|  7. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  RAIM sistēmas lietotāji – VARAM speciālisti, VRAA speciālisti, plānošanas reģionu administrācijas, pašvaldību administrācijas, publiskie (neautorizētie) lietotāji. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme | RAIM būs palīginstruments visas valsts, plānošanas reģionu un pašvaldību teritorijas attīstības tendenču izvērtēšanai, kā arī plānošanas reģionu un pašvaldību teritorijas attīstības plānošanas dokumentu sagatavošanai un uzraudzībai.RAIM mērķis ir nodrošināt sociālekonomisko un nozaru politiku īstenošanas instrumentu rādītāju kopu informācijas pieejamību gan valsts, pašvaldību, plānošanas reģionu speciālistiem, gan investoriem un visai sabiedrībai, lai sekmētu vienotu un vispusīgu valsts pārvaldes, plānošanas reģionu, pašvaldību institūciju un sabiedrības izpratni par reģionālo politiku un teritorijas attīstības perspektīvām. |
|  5. |  Administratīvās procedūras raksturojums | RAIM nodrošinās piekļuvi:1. kvantitatīvai informācijai par sociālekonomiskajiem rādītājiem par visu valsti kopumā, atsevišķu valsts teritoriju iedalījumā un par konkrētu laika periodu;
2. kvantitatīvai informācijai par valsts budžeta, Eiropas Savienības fondu (Eiropas Reģionālās attīstības fonds, Eiropas Sociālais fonds, Kohēzijas fonds, Eiropas Lauksaimniecības garantiju fonds, Eiropas Lauksaimniecības fonds lauku attīstībai un Eiropas Zivsaimniecības fonds) un ārvalstu finanšu instrumentu ieguldījumiem par visu valsti kopumā, atsevišķu valsts teritoriju iedalījumā un par konkrētu laika periodu;
3. VRAA iepriekš sagatavotiem teritoriju profiliem par valsti kopumā, katru plānošanas reģionu un pašvaldību.
 |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst. EUR) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 | 51 694 | 37 171 | 38 326 |
| 2.1. valsts pamatbudžets |  0 |  0 | 51 694 | 37 171 | 38 326 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 | - 51 694 | - 37 171 | - 38 326 |
| 3.1. valsts pamatbudžets |  0 |  0 | - 51 694 | - 37 171 | - 38 326 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 | +51 694 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | RAIM uzturēšanai nepieciešami 51 694 EUR (2015.gadā); 37 171 EUR (2016.gadā); 38 326 EUR (2017.gadā), t.sk.:1. „Microstrategy 9” un „Visual Crossing” licenču uzturēšanai 22 000 EUR (2015. gadā) ar 5% ikgadējo sadārdzinājumu katrā nākošajā gadā: 23 100 EUR 2016.gadā, 24 255 EUR 2017.gadā (EKK 2252 – Informācijas sistēmas licenču nomas izdevumi);
2. Sistēmas uzturēšanai nepieciešami 29 694 EUR (2015.gadā) un turpmāk ik gadu – 14 071 EUR:

Sistēmas uzturēšanai nepieciešamo cilvēkdienu skaits un cilvēkdienas izmaksas noteiktas, vadoties no VRAA ekspertu viedokļa un līdzšinējās pieredzes līdzīgos iepirkumos.Sakarā ar to, ka uzturēšanai ir piešķirts finansējums 2015.gadā 3 906 EUR un 2016.gadā 19 529 EUR apmērā atbilstoši VARAM jauno politiku iniciatīvu pieprasījumam 2014.-2016.gadam, papildus nepieciešami līdzekļi 2015.gadā – 29 694 EUR, 2016.gadā un turpmāk – 14 071 EUR.2015.gadā:*80c/d x420 EUR /c/d= 33 600 EUR****33 600 – 3 906 = 29 694 EUR***2016.gadā un turpmāk:*80c/d x420 EUR /c/d= 33 600 EUR****33 600 – 19 529 = 14 071 EUR***RAIM izstrādāts Eiropas Reģionālās attīstības fonda projekta „Pašvaldību teritorijas plānošanas, infrastruktūras un nekustamo īpašumu pārvaldības un uzraudzības informācijas sistēmas ieviešana novados - 2.kārta” (3DP/3.2.2.1.1/09/IPIA/IUM/EPLS/018) ietvaros, projekta kopējā summa – 1 342 414,10 EUR (attiecināmās izmaksas – 1 245 012,83 EUR).RAIM izstrādes izmaksas (ar PVN) – 333 700,43 EUR. RAIM nodots produktīvajā ekspluatācijā 2013.gada 11.martā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums projekta uzturēšanai 2015.–2017.gadam tiks pieprasīts atbilstoši 2012.gada 11.decembra Ministru kabineta noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.2.4.apakšpunktā noteiktajam. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta izpildi nodrošinās VARAM un VRAA.RAIM darbībā iesaistītās institūcijas, kuru pienākums ir noteikumu ietvaros sniegt datus VRAA – Labklājības ministrija (Nodarbinātības valsts aģentūra, Valsts sociālās apdrošināšanas aģentūra), Zemkopības ministrija (Lauku atbalsta dienests), Izglītības un zinātnes ministrija, Tieslietu ministrija (Uzņēmumu reģistrs), Finanšu ministrija (Valsts ieņēmumu dienests, Valsts kase), Satiksmes ministrija (Valsts akciju sabiedrība „Latvijas Valsts ceļi”), Iekšlietu ministrija (ministrijas Informācijas centrs), Ekonomikas ministrija (Centrālā statistikas pārvalde).RAIM darbībā iesaistītajām institūcijām papildus administratīvais slogs datu sagatavošanai un sniegšanai netiks radīts, jo nav paredzēts institūcijām deleģēt jaunus pienākumus. Informācijas sniegšanas pienākums ir katras nozaru ministrijas un to padotībā esošo iestāžu kompetencē, līdz ar to nevar rasties šaubas, ka informācijas sniegšana RAIM radīs papildus izmaksas, darbinieku noslodzi u.tml., jo jau šobrīd nozaru ministrijas vai to padotības iestādes ir spējīgas sagatavot un nodrošināt interesentiem tādu statistiku, kas iekļauta RAIM. Ar starpresoru vienošanās noslēgšanu 2012.gadā datu sniedzēji apliecināja, ka dati atbilstoši vienošanās noteiktajam saturam, struktūrai, formātam tiks sagatavoti un iesniegti. Tostarp starpresoru vienošanās neparedz nepieciešamību par papildus finansējumu datu sagatavošanai. Nākotnē saistībā ar RAIM statistikas datu nodrošināšanu iespējami papildus izdevumi datu sniedzēju institūcijām. Tostarp, ņemot vērā Reģionālās politikas pamatnostādnēs, u.c. attīstības plānošanas dokumentos noteikto, būtu lietderīgi statistikas dati par nacionālas un reģionālas nozīmes attīstības centriem. Šobrīd saistībā ar datu sniegšanu RAIM vajadzībām, datu sniedzēju institūcijām nav paredzētas papildus, neplānotas izmaksas. Pieņemot, ka nākotnē RAIM varētu tikt ietverti plašāki statistikas dati nekā šobrīd, iespējamas izmaksas datu sniedzēju institūcijām, kas saistītas, piemēram, ar attiecīgu programmatūru izstrādi. Šādas izmaksas nākotnē paredz Pilsonības un migrācijas lietu pārvalde, provizoriski 3000 līdz 4000 LVL (4268,6 līdz 5691,4 EUR) apmērā.Vienlaikus RAIM darbība daļēji varētu mazināt to nozaru ministriju, padotībā esošo iestāžu, kuras sniedz datus RAIM, noslodzi statistiskās informācijas sagatavošanā, jo paredzams, ka informācijas pieprasījuma apjoms no dažādiem interesentiem (pašvaldībām, plānošanas reģioniem, augstākās izglītības iestāžu izglītojamajiem u.c.) varētu samazināties. Tostarp, VRAA iespēju robežās informāciju iegūst nepastarpināti no esošajām informācijas sistēmām un datu bāzēm. Piemēram, importējot sistēmā Centrālās statistikas pārvaldes (turpmāk – CSP) sagatavotos datus, tiek izmantotas procedūras, kas CSP sagatavotās datnes lejuplādē no CSP interneta vietnes, pārveido sistēmai nepieciešamā datņu formātā un datu struktūrā un piegādā tālākai ielādei. Šīs darbības notiek bez CSP darbinieku iesaistes un var nodrošināt datu ielādes procesu, kamēr CSP publicēto datu struktūra un datņu formāti paliek nemainīgi. Tostarp manuāli tiek ielādēti dati no Eiropas Savienības struktūrfondu un Kohēzijas fonda vadības informācijas sistēmas, kas pirms ievadīšanas RAIM tiek pielāgoti ielādei sistēmā. |
|  2. |  Projekta izpildes ietekme uz pārvaldes funkcijām | Noteikumu projekta izpildi nodrošinās VARAM un VRAA. Noteikumu projekta izpilde ietekmē arī datu sniedzējus - Labklājības ministriju (Nodarbinātības valsts aģentūru, Valsts sociālās apdrošināšanas aģentūru), Zemkopības ministriju (Lauku atbalsta dienestu), Izglītības un zinātnes ministriju, Tieslietu ministriju (Uzņēmumu reģistru), Finanšu ministriju (Valsts ieņēmumu dienestu, Valsts kasi), Satiksmes ministriju (Valsts akciju sabiedrību „Latvijas Valsts ceļi”), Iekšlietu ministriju (ministrijas Informācijas centru) un Ekonomikas ministriju (Centrālo statistikas pārvaldi). Vienlaikus noteikumu projekta izpilde neradīs RAIM darbībā iesaistītajām institūcijām papildus administratīvo slogu datu sagatavošanas un sniegšanas laikā, jo nav paredzēts institūcijām deleģēt jaunus pienākumus, bet gan īstenot starpresoru vienošanās nosacījumus. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija |  Nav. |

Anotācijas IV., V., VI. sadaļa – projekts šīs jomas neskar.

Iesniedzējs:

vides aizsardzības un reģionālās attīstības ministrs R.Naudiņš

Vīza:

valsts sekretārs G.Puķītis

02.06.2014 16:43

2623

L.Vikšere

66016786, Laura.Viksere@varam.gov.lv

1. Skatīt plašāk informāciju Valsts reģionālās attīstības aģentūras mājaslapā: http://www.vraa.gov.lv/lv/e-serviss/tis/ [↑](#footnote-ref-1)